A Lueza (Charo)

:*Iste articlo tracta sobre *'A Lueza**, que ye una entidat poblacional menor en [[A Fueva (municipio)|A Fueva]]. Ta o [[municipio]] de os [[Monegros]], se veiga **A Lueza**.''


**A Lueza** (oficialment, en [[Idioma castellano|castellano]], ''Alueza'') ye un [[lugar]] [[Aragón|aragonés]] d'o [[municipio]] d'[[A Fueva (municipio)|a Fueva]], en a [[Comarcas d'Aragón|comarca]] de [[Sobrarbe]] y a provincia de [[provincia de Uesca|Uesca]]. A suya [[Población humana|población]] ye de 9 habitants ([[2011]]).

Va estar parte d'o [[municipio]] de Charo dende [[1834]] dica l'absorción en o [[Muro de Roda (municipio)|municipio de Muro de Roda]] en o periodo intercensal 1842-1857. Ye o solo lugar que tanto Charo como Muro de Roda van tener en a riba oriental de o [[barranco d'a Usía]]. Dende a [[anyos 1960|decada de 1960]] se troba integrau en o municipio de a Fueva.

==Cheografía==
A Lueza se troba en un [[plana|cantimplano]] en a parte baixa de o solano que sinyorea [[Ranyín]], adintro de a subcomarca natural d'[[a Fueva]], rodeyau 360º por fincas [[agricultura|agricolas]] que han gosau estar a base economica tradicional de a localidat, y comunicau con un caminet de bel ciento de metros con a pista [[gudrón|asfaltada]] que en baixando por [[o Lumo de Ranyín]] comunica Ranyín con a [[carretera local]] HU-V-6442 aman de [[Charo]].

Se troba en a [[cuentra]] de o [[tozal de Charo]] con o barranco d'a Usía, anque mas alto que no lo paso de o dito corso d'augua, y se concara aproximadament a 1 [[kilometro]] linial de Charo (bella cosa mas en contando os desnivels que cal salvar ta ir-ie), que enantes yera accesible dende a fondonada de a Usía chusto por debant de a Lueza. Por debaixo d'a Lueza, o solano de Ranyín prencipia a perder altaria poquet-a-poquet dica [[Tierrantona]] (que ye en a fondonada d'a Usía), que dista bels 2&nbsp;km linials y 2,5 si se i va por a carretera.

===Urbanistica===
As casas de a Lueza s'estructuran arredol d'una sola [[carrera]], en a que se i presenta la primer construcción una [[torraza]] defensiva ta guardar a dentrada ta l'[[aldeya]], que en l'actualidat tiene bel altro uso. Una d'as tres casas ye ''Casa Lueza'', un [[casal (edificio)|casal]] fortificau que omne data d'oríchens arquitectonicas [[arte romanico|romanicas]], y que s'ha quiesto considerar o primordio de a población. Como pasa tamién con belaltras casas fuertes por tot [[a Fueva]], se puede logar a casa Lueza como vivienda de [[turismo rural]].

==Demografía==


==Etimolochía==
D'alcuerdo con o investigador [[Manuel Benito Moliner]], o [[toponimia|toponimo]] «a Lueza», como tamién pasaría con os altros lugars que en [[Aragón]] contienen o nombre «lueza», dimanaría de a parola [[idioma latín|latina]] ''<*LOSA'' por trobar-se toz en [[plana|cantimplanos]]. Ixe termin se conoix que yera una parola exclusiva d'o latín parlau en [[Hispania]], amprada posiblement de bella [[luengas celtas|luenga celtica]] charrada por os nativos.

==Fiestas==
*[[1 de mayo]], **fiesta menor**, fendo-le honras a [[Sant Salvador]], que se celebra de conchunta con os vecins de [[Charo]] y d'[[O Pocino de Charo|o Pocino]].
*[[11 de noviembre]], **Fiesta Mayor''', fendo-le honras a Sant Martín.

## Referencias